Κοκκινιά Θεσπρωτίας

Η Κοκκινιά (παλιότερα ονομαζόταν Κοκκινίτσα ή Κοκκινίστα) είναι ελληνικό ορεινό χωριό του δήμου Φιλιατών της περιφέρειας Ηπείρου (Σχέδιο Καλλικράτης). Απέχει 32 χιλιόμετρα ανατολικά από την πρωτεύουσα του δήμου, Φιλιάτες και είναι κτισμένη σε υψόμετρο 360 μέτρων επί της δεξιάς όχθης του Θυάμιδος στις υπώρειες του όρους "Άι Λιας". Σύμφωνα με την απογραφή πληθυσμού του 2011, ο πληθυσμός της Κοκκινιάς ανέρχεται σε 130 κατοίκους.

 Ιστορικά στοιχεία 
Το 1874, σύμφωνα με την έκθεση του επισκόπου Παραμυθιάς Άνθιμου, στην Κοκκινιά ζούσαν 40 οικογένειες, ενώ στον οικισμό λειτουργούσε κοινό ελληνικό σχολείο με έναν δάσκαλο και είκοσι μαθητέςΧαράλαμπος Φούκης, Η βασική εκπαίδευση στη Θεσπρωτία (ύστερη τουρκοκρατία, 1854 - 1913), Πανεπιστήμιο Ιωαννίνων, Διδακτορική Διατριβή, Ιωάννινα 2008, σελ. 194.. Κατά τα τελευταία χρόνια της Τουρκοκρατίας (1910) η Κοκκινιά ήταν κεφαλοχώρι με πληθυσμό 500 κατοίκων, ενώ διέθετε πεντατάξιο ελληνικό δημοτικό σχολείο στο οποίο φοιτούσαν 75 μαθητέςΧαράλαμπος Φούκης, 2008, σελ. 604.. Απελευθερώθηκε από τον Ελληνικό Στρατό κατά τη διάρκεια των Βαλκανικών Πολέμων, ενώ το 1915 φοιτούσαν στο σχολείο του χωριού 51 μαθητές και μαθήτριεςΒούλα Σκαμνέλου, Η ελληνική δημοτική εκπαίδευση στην Ήπειρο της ύστερης τουρκοκρατίας (1861 - 1913). Θεωρία και πράξη, Πανεπιστήμιο Ιωαννίνων, Διδακτορική Διατριβή, Γιάννινα 2001, σελ. 365 .. Το 1928 η Κοκκινιά αριθμούσε 399 κατοίκουςΜεγάλη Ελληνική Εγκυκλοπαίδεια, τόμος ΙΔ΄, σελ. 677..

Στην Κοκκινιά γεννήθηκαν ο ποιητής και στιχουργός Άλκης Αλκαίος, ο συγγραφέας και μεταφραστής Αθανάσιος Γιάγκας, ο ποιητής και λαογράφος Σπύρος Θ. Χρηστίδης και ο αντιστασιακός και απεσταλμένος του ΕΑΜ στην ελληνική μειονότητα της Βορείου Ηπείρου κατά τη διάρκεια του Β΄ Παγκοσμίου Πολέμου, Βαγγέλης Δούπης.

 Γενικά στοιχεία 
Ο πληθυσμός του οικισμού ασχολείται κυρίως με την κτηνοτροφία και τη γεωργία. Παλαιότερα διοικητικά η Κοκκινιά ανήκε στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με τηντότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από την 1η Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου δήμου. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας, ενώ η εκκλησία του χωριού είναι αφιερωμένη στην Κοίμηση της Θεοτόκου.

Απογραφές Πληθυσμού
Απογραφή192819401951196119711981199120012011Πληθυσμός399422 Μιχαήλ Σταματελάτος - Φωτεινή Βάμβα-Σταματελάτου, Επίτομο Γεωγραφικό Λεξικό της Ελλάδος, Ερμής, Αθήνα 2001, σελ. 359.460Βασίλειον της Ελλάδος, Εθνική Στατιστική Υπηρεσία της Ελλάδος, Πληθυσμός της Ελλάδος κατά την απογραφήν της 7ης Απριλίου 1951, Εν Αθήναις, 1955, σελ. 80403209189208160130

 Παραπομπές 

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών